Lost (sæson 3)

Den tredje sæson af den amerikanske tv-serie Lost havde premiere i USA og Canada 4. oktober 2006 og sluttede 23. maj 2007. Tredje sæson fortsatte historien om en gruppe på over fyrre mennesker, der er strandet på en øde ø i det sydlige Stillehav, efter deres fly styrtede ned 36 dage før begyndelsen på sæsonen. I Lost-universet fandt sæsonen sted fra 28. november til 23. december 2004. Producerne udtalte, at første sæson handlede om at introducere de overlevende, anden sæson handlede om lugen, der er en DHARMA-station, mens tredje sæson handlede om De Andre, en gruppe mystiske ø-indfødte.

Som svar på klager fra fans af showet omkring planlægningen af de første sæsoner blev episoderne oprindeligt sendt i to blokke uden gentagelser. I USA bestod den første blok af seks episoder, der blev udsendt onsdage kl. 21, og efter en 12-ugers pause fortsatte sæsonen med de resterende 16 episoder, der blev udsendt onsdage kl 22. I tillæg blev der udsendt tre clip-shows, der opsummerede tidligere begivenheder i showet. Lost: A Tale of Survival blev udsendt en uge før premieren, Lost Survivor Guide blev udsendt før den anden blok, og Lost: The Answers blev udsendt før finaleafsnittet.  Buena Vista Home Entertainment udgav sæsonen under titlen Lost: The Complete Third Season - The Unexplored Experience 11. december 2007 i region 1. Den er tilgængelig som et syv-disk DVD-sæt og som seks-disk blu-ray-sæt.

Produktion 

Sæsonen blev produceret af Touchstone Television (nu ABC Studios), Bad Robot Productions og Grass Skirt Productions, og blev udsendt på American Broadcasting Company-netværket i USA. Producenterne i tredje sæson var medskaberen J.J. Abrams, medskaberen Damon Lindelof, Bryan Burk, Jack Bender, Jeff Pinkner og Carlton Cuse. Forfatterne var Lindelof, Pinkner og med-producenterne Edward Kitsis og Adam Horowitz, med-producenten Drew Goddard, den opsynshavende producent Elizabeth Sarnoff, Christina M. Kim og Brian K. Vaughan. De faste instuktører var Bender, tilsynshavende producer Stephen Williams, Paul Edwards og Eric Laneuville. Lindelof og Cuse fungerede som show runnere.

Casting 

Sæsonen havde seksten større roller med stjerne-kreditering, hvilket gjorde rollebesætningen til den andenstørste i 2006/2007-fjernsynssæsonen, efter ABC's Desperate Housewives. Karaktererne er her kort opsummeret og ordnet efter kreditering og antallet af optrædender i tredje sæson.

Evangeline Lilly spillede flygtningen Kate Austen, der er usikker på om hun elsker Jack eller Sawyer højest.  Matthew Fox spillede doktoren Jack Shephard, de overlevendes leder.  Josh Holloway potrætterede den sarkastiske bondefanger James "Sawyer" Ford. Elizabeth Mitchell sluttede sig til rollebesætningen som Juliet Burke, en Other, der forsøger at flygte fra øen.  Henry Ian Cusick blev forfremmet til en hovedrolle med sin rolle som Desmond Hume, en mand med en overnaturlig evne til at se "glimt" fra fremtiden, og som forudser Dominic Monaghans rolle Charlie Paces død. Naveen Andrews spillede Sayid Jarrah, en tidligere soldet i den Republikanske Hær.  Gæstestjernen fra anden sæson, Michael Emerson, blev forfremmet til en hovedrolle som Ben "Henry Gale" Linus, en højt rangeret, manipulerende Other.  Jorge Garcias rolle Hurley Reyes fortsatte med at være seriens komiske islæt.  Daniel Dae Kim spillede den ikke-engelsktalende Jin Kwon, søn af en fiskermand, med Yunjin Kim som Jins engelsktalende gravide kone Sun. Terry O'Quinn spillede John Locke, en udstødt overlevende med en dyb forbindelse til øen. Emilie de Ravin portrætterede den enlige nybagte mor Claire Littleton. Rodrigo Santoro og Kiele Sanchez kom også ind som de tidligere usete overlevende Paulo og Nikki Fernandez. Adewale Akinnuoye-Agbaje vendte kort tilbage som Mr. Eko.

Tredje sæson havde flere tilbagevendende gæstestjerner. M.C. Gainey spillede Otheren Tom.  Tania Raymonde spillede Alex, mens Mira Furlan portrætterede hendes mor Danielle Rousseau, der mødte Alex for første gange siden hun blev født.  

Andrew Divoff spillede den en-øjede Other Mikhail Bakunin og Nestor Carbonell portrætterede den mystiske ikke-ældende ø-indfødte Richard Alpert. Marsha Thomasons karakter Naomi Dorrit hoppede i faldskærm ned på øen.  Blake Bashoff spillede Alex' kæreste Karl. Michael Bowen portrætterede den hævntørstige Other Pickett, mens William Mapother portrætterede den afdøde Other Ethan Rom. Sonya Walger spillede Desmonds kæreste Penny Widmore, der ikke var med flyet. Brian Goodman spillede Otheren Ryan Pryce. L. Scott Caldwell og Sam Anderson vendte kort tilbage som det gifte par Rose Henderson og Bernard Nadler.

Specielle gæstestjerner er skuespillere og skuespillerinder, der engang havde stjernekreditering, men på grund af karakterens død eller flugt fra øen nu kun ses lejlighedsvist. Rollebesætningsmedlemmet fra første sæson Ian Somerhalder gentog sin rolle i hallucinationer og flashbacks som Boone Carlyle, ligesom sin stedsøster Shannon Rutherford, spillet af Maggie Grace.  Malcolm David Kelley vendte tilbage i en enkelt scene som den ti-årige Walt Lloyd.

Modtagelse 
Den første blok episoder blev kritiseret for at rejse for mange nye mysterier og ikke besvare nogle spørgsmål. Der blev også klaget over den begrænsede mængde skærm-tid for mange af hovedpersonerne i den første blok. Locke, spillet af Terry O'Quinn, der delte titlen som den, der havde spillet med i flest episoder i anden sæson, var kun med i 13 af de 22 episoder i tredje sæson – kun to mere end gæstestjernen M.C. Gainey, der spillede Tom. Reaktionerne mod de to nye karakterer, Nikki og Paulo, var generelt negative, og Lindelof erkendte endda, at parret var "universelt hadet" af fans. Beslutningen om at dele sæsonen og skiftet af udsendelsestidspunktet i USA efter pausen blev også kritiseret. Cuse  erkendte at "ingen var tilfredse med blokken på seks episoder." Den anden blok episoder blev dog rost af kritikerne, da producerne arbejdede med problemerne fra første blok. Flere svar blev skrevet ind i showet og Nikki og Paulo blev dræbt. Det blev også bekendtgjort, at serien ville slutte tre sæsoner efter den tredje, hvilket Cuse håbede ville overbevise fans'ne om, at forfatterne vidste hvor historien ville bevæge sig hen.

Tredje sæson blev nomineret til seks Primetime Emmy Awards, blandt andet med nomineringer for instruktion, manuskript, redigering og lydspor.  O'Quinn vandt tredje sæsons eneste Emmy for sit skuespil i en birolle. Den ottende episode blev nomineret til en Writers Guild of America Award i kategorien Dramaepisode. Producerne blev nomineret til en Producers Guild Award i TV-drama-kategorien.  Losts stunthold blev nomineret til sæsonens eneste Screen Actors Guild Award.  Losts tredje sæson modtog også en Television Critics Association-nominering i drama-kategorien. Sæsonen blev ikke  nomineret til en Golden Globe Award og fik to Directors Guild Award-nomineringer. Sæsonen havde i gennemsnit 14,6 millioner seere i Amerika per episode, hvilket gav en 17. plads samlet og en 9. plads i fokus-segmentet, der er voksne mellem 18 og 49. Den første blok havde et gennemsnit på fire millioner flere seere end den anden blok, der med 14. afsnit havde færrest seere i seriens historie med 11,52 millioner seere. Dog var Lost et af de shows, der blev optaget mest i 2007.

Gennemsnitligt 18.000 danskere så tredje sæson af Lost, hvilket må betragtes som et stort fald i forhold til første og anden sæson, hvor der var hhv. 88.000 og 51.000 seere.

Afsnit

Fodnoter 

3